INET แจ๋ว Q2/59 กำไรเพิ่มกว่า 2 เท่าตัว หลังรายได้เพิ่มขึ้น
INET แจ๋ว Q2/59 กำไรเพิ่มขึ้น 279% มาที่ 5.84 ลบ. จากปีก่อนมีกำไร 1.54 ลบ. หลังมีรายได้จากการให้บริการ Cloud Solutions เพิ่มขึ้น ขณะที่ช่วง 6 เดือนแรก มีกำไรเพิ่มขึ้น 172% มาที่ 17.03 ลบ. จากปีก่อนมีกำไร 6.26 ลบ.
15 ส.ค. 2559

บริษัท อินเทอร์เน็ตประเทศไทย จำกัด (มหาชน) หรือ INET รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 5.84 ล้านบาท หรือมีกำไรสุทธิ 0.02 บาทต่อหุ้น เพิ่มขึ้น 279% จากช่วงเดียวกันของปีก่อนที่มีกำไรสุทธิ 1.54 ล้านบาท หรือมีกำไรสุทธิ 0.01 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทและบริษัทย่อยมีรายได้เพิ่มขึ้นจากการให้บริการ Cloud Solutions
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 17.03 ล้านบาท หรือ 0.07 บาทต่อหุ้น เพิ่มขึ้น 172% จากช่วงเดียวกันของปีก่อนที่มีกำไรสุทธิ 6.26 ล้านบาท หรือ 0.03 บาทต่อหุ้น